**Топ:** «Еркетай» ересектер тобы

**Тәрбиеші:** Умишева К.С.

**Білім беру салалары**: Қатынас. Шығармашылық

**Кіріктірілген бөлімдер:** сөйлеуді дамыту, сурет салу

**Тақырыбы:** «Ормандағы ертегі»

Балалардың қыс мезгілі туралы түсініктерін кеңейту, ертегі желісін түсінуге, тапсыраларды тиянақты орындауға үйрету.

Логикалық ойлау қабілетін, сөздік қорын дамыту.

Балалардың шығармашылыққа қызығушылықтарын арттыру, ұжымдық жұмысқа, достыққа тәрбиелеу.

**Әдіс-тәсілдер:** әңгімелесу, сұрақ-жауап, түсіндіру, көрсету, алдын ала жасалған жұмыс, ойындар, тірексызба, топтық жұмыс, рефлексия.

**Құрал-жабдықтар:** қыс мезгілінің суреттері, гуашь,қылқалам, щетка.  
**Сөздік жұмыс:** қар,аяз, боран, жел, мұз, қоян, түлкі.

**Шаттық шеңбер:**

Кел балалар күлейік

Күлкі менен түлейік

Қабақ түйген не керек

Көңілді болып жүрейік.

**Қабырғамен жұмыс:** (жыл мезгілдері, ай аттары, апта күндері, тәулік атаулары, топта қанша бала келгенін санау)

- қыс мезгілі екенін қалай білдіңдер? (қар жауады, ауа райы суық болады, далада мұз қатады)

**Тәрбиеші:** ендеше орманға барайық,

*Әуен: қардың сықырлаған дауысы, ормандағы аңдардың дауысы шығады.*

Тәрбиеші балалар орманнан бір дауыс шығады.

***Тосын сәт*** (*қоянның жылаған дыбысы шығады)*

*Ағаштың түбінде қоян жылап отырады.*

**Тәрбиеші:** қоян саған не болды?

**Қоян:** Мен қоянмын. *Мені қу түлкі алдап, үйімнен қуып шықты. Маған көмек керек.*

**Тәрбиеші:** қоян жылама, біз саған үйшігіңді түлкіден алуға көмектесеміз.

**Балалар:** ия, біз көмектесеміз

**Тәрбиеші:** балалар, қоянға қалай көмектессек екен?

*Әуен шығады*. *Түлкі келеді.*

**Тәрбиеші:** түлкі, қоянның үйшігін неге алып қойдың?

Солай жасауға болады ма балалар?

**Түлкі:** себебі қоян менің тапсырмаларымды орындай алмады. Сол себептен үйшігін алып қойдым.

**Тәрбиеші:** қоянның үйшігін қайтар.

**Түлкі:** Қоянның үйшігін қайтарамын бірақ, қоян тапсырмаларымды орындаса.

**Қоян:** балалар, тапсырмаларды орындауға көмектесесіңдер ме?

**Балалар:** ия қоянға көмектесеміз

Түлкі қалтасынан тапсырманы алып шығады

**Түлкі:** ал тапсырмаларды орындап көріңдер.

**1.Тапсырма: д/о «Сөйлемді аяқта»** (кубикоград)

Қыс туралы сөйлемдер құрау (қар жауады, мұз қатады, жел соғады, аяз болады, шаңғыны тебеді, балалар шанамен сырғанайды) кубикты лақтыру арқылы.

*Түлкі балалар тапсырманы орындаған соң мадақтап тақтаға жапсырып отырады.*

**2.Тапсырма: тіл ұстарту жаттығуын орындау**

Түлкі қолына қағаз алып дұрыс емес айтады «са-са-са»

Балалар дұрыс айту үлгісін көрсетеді, түлкі бірге айтады.  
**Ойын: «Буын ұйқасын тап»**   
-ша, -ша, -ша, жап жасыл шырша.   
-ар, ар, ар, қандай аппақ қар.   
-ыс, ыс, ыс келіп қалды қыс.   
-ғы, -ғы, -ғы, Алан тепті шаңғы.   
-ян,-ян, -ян, секіреді қоян

**Түлкі:** балалар қандай ақылды, ал қоян екеуміздің айырмашылығымызды біледі ме?

**3. Тапсырма – «Айырмашылығын тап»**

Коврограф арқылы «Эллер шеңбері»

Қоянмен мен түлкінің айырмашылығын табу (балаларды отырғызу)

Эллер шеңбері арқылы түлкі мен қоянның айырмашылығын, ерекшелігін табады.

**Түлкі:** балалар мен мына ақылды араны тауып алдым, осымен ойнағым келіп тұр.

**4. Тапсырма: «*Ақылды ара»*** *(жұмбақ арқылы аюды, қоянды, түлкіні табады)*

*Өзі қу, жүрген жері айқай да шу.(түлкі)*

*Өзі балды сүйеді*

*Қыста ұйқыға кетеді (аю)*

*Сылдырдан қорқады*

*Шошынып жортады (қоян)*

*Бұтақтардан секіріп*

*Жейді жаңғақ кеміріп (тиын)*

*Түлкі балалар тапсырманы орындаған соң мадақтап тақтаға жапсырып отырады.*

**Интерактивті тақтамен ойын** (қауіпсіздік ережесін айтып өту)

*Жануарларды ата. (жануардың дене бөлшегін табу)*

**Игровизормен жұмыс**

**«Суретті аяқта»** (түлкі, қоян, аю)

**Шығармашылық топтық жұмыс**

қауіпсіздік ережесі туралы айтып өту

Шығармашылық. *Екі топпен жұмыс*   
Тәрбиеші: балалар жұмысымызды бастайық.  
Балалар өз жұмыстарын орындайды.  
*Бірінші топ*: *Қысқы табиғаттың бейнесі. Алдын ала ватманға ағаштың суреті салынып, ермексазбен ағаштың бейнесі әрленеді. Қағаз бетін гуашьпен бояп алынады, трафарет, баспа әдістерін қолдану. Балаларға өздеріне таңдау жасату.*

*Екінші топ*:  *коллаж (қысқы табиғат)*

*Балалардың жұмысы біткен соң,*

*Біздің балалар саған орманның бейнесін салып берді.*  
**Түлкі:** *ой қандай керемет, рахмет балалар. Қоянның үйшігін беремін, сендер қандай ақылды балалар екенсіңдер, менің бар тапсырмаларымды өте жақсы орындадыңдар.*

Сызба тірек арқылы сабақты қорытындылау.  
Балалар, бүгін біз қандай тапсырмалар орындадық?

Балалар, бүгін біз кімге көмектестік?

Қай тапсырма орындаған қызықты болды?

Бүгін сендермен қандай жаңа сөздер үйрендік? Балалар қайталайды қар, аяз, боран, жел, мұз, шаңғы, шана.

*Суреттерді сиқырлы сөздік сандықшаға салып қояды.*

Рахмет балалар!  
Бүгін сендер өте белсенді болдыңдар.